Ապրիլի 2-ին կայանալիք խորհրդարանական ընտրություններին ընդառաջ` ՀՀ քաղաքական դաշտում գրեթե ամեն օր վերադասավորումներ են տեղի ունենում, նոր դաշինքներ ձեւավորվում կամ փլուզվում: Բացի կուսակցություններից՝ քաղաքական գործընթացներին հաճախ այս կամ այն կերպ մասնակցություն են ունենում նաեւ առանձին անհատներ, ովքեր եւս փորձում են անմասն չմնալ տեղի ունեցող իրադարձություններից: Քաղաքական գործընթացներին հնարավոր մասնակցության հետ կապված՝ վերջերս շրջանառվում էր նաեւ ՀՀ արդարադատության նախկին նախարար Հովհաննես Մանուկյանի անունը: Ըստ լրատվամիջոցներում տարածվող տեղեկությունների՝ Մանուկյանը ցանկանում է միանալ նոր ստեղծվող «Ծառուկյան» դաշինքին: «Ժողովուրդ»-ի հետ նախորդ զրույցում Հ. Մանուկյանը չէր բացառել, որ կարող է մաս կազմել քաղաքական գործընթացների: Այս անգամ զրուցելով նախկին նախարարի հետ՝ փորձեցինք պարզել նրա ապագա ծրագրերը, ինչպես նաեւ անդրադարձանք «Դատապարտյալների հիվանդանոց» ՔԿՀ-ն փակելու շուրջ կառավարության վերջին որոշմանը: